Euroopa Liidu Teataja L 219 , 04/08/1992 Lk 0019 - 0029

Soomekeelne eriväljaanne: Peatükk 3 Köide 44 Lk 0073

Rootsikeelne eriväljaanne: Peatükk 3 Köide 44 Lk 0073



Komisjoni määrus (EMÜ) nr 2252/92, 30. juuli 1992, millega kehtestatakse töötlemiseks mõeldud vaarikate jaoks erisüsteemi kohaldamise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 13. juuli 1992. aasta määrust (EMÜ) nr 1991/92 erisüsteemi kehtestamise kohta töötlemiseks mõeldud vaarikate puhul, [1] eriti selle artiklit 8, võttes arvesse nõukogu 11. juuni 1985. aasta määrust (EMÜ) nr 1676/85 ühise põllumajanduspoliitika raames kohaldatava arvestusühiku väärtuse ja ümberarvestuskursside kohta, [2] viimati muudetud määrusega (EMÜ) nr 2205/90, [3] eriti selle artikli 5 lõiget 3, ning arvestades, et: määrus (EMÜ) nr 1991/92 sisaldab töötlemiseks mõeldud vaarikate tootmisel ja turustamisel esinevate puuduste kõrvaldamist käsitlevaid erisätteid; ettenähtud toetust antakse eritunnustuse saanud tootjaorganisatsioonidele, kes on esitanud riigi pädeva ametiasutuse kinnitatud kava sektori konkurentsivõime parandamiseks; tuleks meenutada, et see eritunnustus ei eelda eelnevat tunnustamist vastavalt puu- ja köögiviljaturu ühist korraldust käsitleva nõukogu 18. mai 1992. aasta määruse (EMÜ) nr 1035/72 [4] (viimati muudetud määrusega (EMÜ) nr 1754/92 [5]) artiklile 13; tunnustus antakse eelnevast tunnustamisest hoolimata, kui selle andmise eritingimused on täidetud; tunnustamise tingimused peavad andma piisava tagatise, et ühenduse toetust saavad tootjaorganisatsioonid aitavad oma tegevuse mahu ja kestuse ning tööstiiliga kaasa kõnealuste toodete tootmis- ja turustamisvõimaluste soovitud parandamisele; nende tootjaorganisatsioonide minimaalse stabiilsuse tagamiseks peavad tootjaorganisatsioonide põhikirjad sisaldama eriklauslit, mis tagab tootjate kontrolli organisatsiooni otsuste ja tegevuse üle, ning klauslit, millega kehtestatakse sanktsioonid kokkulepitud eeskirjade rikkumise puhul; tuleks kindlaks määrata kogused, mis tunnustatud tootjaorganisatsioonid, kes on esitanud riigi pädeva asutuse kinnitatud programmi sektori konkurentsivõime parandamiseks, peavad kindlasummalise toetuse saamiseks turustama; tootmispiirkonna ebasoodsad ilmastikutingimused sellel turustusaastal, mil toetust arvutatakse, võivad esile kutsuda märgatavaid kõrvalekaldeid toetuskava rakendamisel; tuleks ette näha, et sellisel juhul arvutatakse toetust selle turustusaasta jooksul turustatud koguste põhjal, mis järgneb eespool mainitud, ilmastikutingimustest tugevasti mõjutatud aastale; tuleks kindlaks määrata erinevad meetmed, mis sisaldaksid nii töötlemiseks mõeldud vaarikaid tootva sektori konkurentsivõime parandamise programmi alusel ettenähtud üksik- kui ka ühismeetmeid; kuigi programmi kinnitamine jääb siseriiklike asutuste ülesandeks, tuleks määrustes seatud eesmärkide saavutamisele suunatud, komisjoniga tehtava koostöö ja haldustegevuse raames anda komisjonile õigus nõuda vajaduse korral muudatuste tegemist kava projektis või isegi keelduda nii siseriikliku kui ka ühenduse rahalise abi andmisest; tuleks koostada erieeskirjad ühes tootmispiirkonnas asuvate tootjaorganisatsioonide programmides sisalduvate ühismeetmete ning eelkõige riikidevaheliste meetmete heakskiitmise kohta; tuleks ette näha üld- ja finantssätted nende toetuste kohta, mida maksab Euroopa Põllumajanduse Arendus- ja Tagatisfondi tagatisrahastu määruse (EMÜ) nr 1991/92 tingimuste kohaselt; tuleks meeles pidada, et ühenduse toetus liikmesriigile makstakse igal juhul välja alles pärast liikmesriigi osa tasumist või äärmisel juhul selle tasumise ajal ning pärast asjakohaseid kontrollimisi; viljelusmeetodite ja/või sordiparandusega seotud hektaritoetuse maksimumsumma konverteeritakse omavääringusse põllumajandusliku ümberarvutuskursi alusel, mis kehtib iga turustusaasta esimesel päeval, määruse (EMÜ) nr 1676/85 sätete kohaselt; mitmesuguste kõnealuste erimeetmete rakendamine tähendab toetust saavatele tootjaorganisatsioonidele kohustust edastada üksikasjalikud ja täpsed andmed liikmesriigi määratud asutusele kehtestatud ajavahemike järel, nii et mainitud asutus saab jälgida kohustuste täitmist, mida tootjaorganisatsioonid on endale võtnud; toetuse saajate kohustus esitada andmed ei taga veel asjaomaste meetmete nõuetekohast täitmist; seetõttu tuleks täpsustada, missugust dokumentide kontrolli ja kohapealset kontrolli peavad mis riigi ametiasutused tegema olenevalt kõnealuses määruses sätestatud eri liiki rahalisest abist; määruses (EMÜ) nr 1991/92 või käesolevas määruses nimetatud kohustuste olulise rikkumise korral tuleks määrata asjakohased sanktsioonid; käesolevas määruses sätestatud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Töötlemiseks mõeldud vaarikate tootmise ja turustamisega tegelevad tootjaorganisatsioonid, kes on - saanud eritunnustuse I jaotise kohaselt, - esitanud II jaotise kohaselt töötlemiseks mõeldud vaarikate tootmise sektori konkurentsivõime parandamise programmi, mille on kinnitanud asjaomane liikmesriik, võivad kasutada määruses (EMÜ) nr 1991/92 ettenähtud erimeetmeid käesolevas määruses ettenähtud eeskirjade kohaselt. I JAOTIS Töötlemiseks mõeldud vaarikate tootjaorganisatsioonidele eritunnustuse andmine Artikkel 2 Liikmesriigid annavad määruse (EMÜ) nr 1991/92 alusel eritunnustuse tootjaorganisatsioonidele ja -rühmadele (edaspidi "tootjaorganisatsioonid"), kes tegelevad töötlemiseks mõeldud vaarikate tootmise ja turustamisega ja - mille on asutanud tootjad omal algatusel määruse (EMÜ) nr 1035/72 artikli 13 lõike 1 punktis a nimetatud eesmärkide saavutamiseks töötlemiseks mõeldud vaarikate sektoris, - kes nõuavad oma liikmetelt selles artiklis loetletud kohustuste täitmist, - kes annavad oma liikmete kasutusse tehnilised vahendid müügieelseks tegevuseks, eriti asjaomaste toodete pakendamiseks ja ladustamiseks, kui see on vajalik, - kelle põhikiri: a) kohustab tootjaid müüma kogu töötlemiseks mõeldud vaarikatoodangu tootjaorganisatsiooni kaudu; b) tagab tootjatele kontrolli organisatsiooni üle ja otsustusõiguse; c) kehtestab sanktsioonid, kui organisatsiooni liikmed rikuvad eeskirju; d) kohustab tootjaid: - kuuluma tootjaorganisatsiooni vähemalt kolm aastat, - teatama organisatsioonist väljaastumisest vähemalt 12 kuud ette; e) sisaldab sätteid liikmemaksu kohta, - kes tõendavad määruse (EMÜ) nr 1991/92 artikli 2 lõike 1 kohaselt piisavat majandustegevust, - kes peavad eraldi raamatupidamisarvestust töötlemiseks mõeldud vaarikate kohta. Artikkel 3 1. Tootjaorganisatsioonid esitavad eritunnustuse taotlused määruse (EMÜ) nr 1991/92 alusel liikmesriigi määratud pädevale asutusele hiljemalt 12 kuud pärast kõnesoleva määruse jõustumist. 2. Tunnustuse taotlused esitatakse koos põhikirja ja I lisas loetletud andmetega. 3. Pädev asutus kontrollib esitatud andmete õigsust, kontrollides dokumente ja tehes kohapealset kontrolli. Kahtlastel juhtudel teeb pädev asutus vajaliku kontrolli, et tagada artiklis 2 sätestatud tingimuste täitmine. 4. Eritunnustus antakse kolme kuu jooksul pärast taotluse esitamist. Kui on vaja lisauuringuid, võib kolmekuulist tähtaega pikendada kuni kuue kuuni. 5. Tootjaorganisatsioonid saadavad igal aastal enne 1. detsembrit pädevale asutusele I lisas loetletud ajakohastatud andmed. Artikkel 4 Pädev asutus kontrollib perioodiliselt ning vähemalt kord kolme aasta jooksul artikli 3 kohaselt tunnustatud tootjaorganisatsiooni, et veenduda, kas see tegutseb nõuetekohaselt ja täidab tunnustamiseks sätestatud tingimusi. Pädev asutus tühistab eritunnustuse, kui ta teeb kindlaks, et: - tunnustamise tingimusi ei täideta, - artikli 3 lõikes 5 nimetatud andmeid ei esitata. Artikkel 5 Liikmesriigid saadavad komisjonile iga aasta 31. jaanuariks: - määruse (EMÜ) nr 1991/92 alusel eritunnustuse saanud töötlemiseks mõeldud vaarikate tootjaorganisatsioonide nimekirja, - iga tootjaorganisatsiooni kohta I lisas esitatud nõuetekohaselt täidetud vormi. Artikkel 6 Tunnustatud tootjaorganisatsioonidele määruse (EMÜ) nr 1991/92 artikli 2 lõike 2 alusel kindlasummalise toetuse andmisel tähendab turustatud toodangu maht eritunnustuse saamise kuupäevale järgneva esimese turustusaasta jooksul töötlemiseks müüdud tegelikku kogust. Kui tootjaorganisatsiooni saak on tootmispiirkonna halbade ilmastikutingimuste tõttu ettenähtust üle 20 % väiksem, siis loetakse turustatud koguseks eritunnustuse saamise kuupäevale järgneval teisel turustusaastal töötlemiseks müüdud tegelik kogus. II JAOTIS Töötlemiseks mõeldud vaarikatesektori konkurentsivõime parandamise kava Artikkel 7 1. Määruse (EMÜ) nr 1991/92 artikli 5 lõikes 1 nimetatud meetmete hulka kuuluvad eelkõige: a) saagikoristuse mehhaniseerimine: vaarikasaagi koristamiseks vajalike masinate ostmine ja nende amortisatsioon; b) olemasolevates istandikes maaviljeluse parandamiseks ja/või sordiparanduseks: - vaarikaistikute väljajuurimine ja uute istutamine, - sordivahetus geneetilise kvaliteedi ja/või kvantiteedi parandamiseks, - viljelustehnika parandamine seoses istandike majandamise ja maakasutusega; c) tehniline nõustamine: - liikmetele tehnilise abi osutamine saagikoristuse mehhaniseerimiseks ettevalmistamisel, taimekasvatuse korraldamise parandamisel ning kõigi tootmisega seotud meetmete kooskõlastamisel. 2. Määruse (EMÜ) nr 1991/92 artikli 5 lõikes 2 nimetatud meetmete hulka kuuluvad eelkõige: a) tootmisstruktuurides esinevate puuduste ületamiseks võetavate meetmete teaduslik ettevalmistamine ja levitamine: - uute sortide kasutamine, mis annavad suuremat saaki ja/või vastavad omadustelt paremini kasutajate vajadustele ning töötlemisnõuetele, - uute meetodite ettevalmistamine teatavate haiguste vastu võitlemiseks. Kõnealused meetmed esitatakse asjaomases valdkonnas pädevatele institutsioonidele ja/või asutustele ning viiakse ellu otseses koostöös nendega; b) uute toodete ja/või töödeldud toodete uute kasutusviiside väljatöötamine; - turu-uuringud, - uute turustusvõimaluste otsimine, - majandusuuringud pakendamise ja esitlusviiside kohta, - uute toodete väljatöötamine tootekontseptsioonist turustamiseni, - uute säilitusviiside kulude-tulude analüüs. Kõnealused meetmed esitatakse töötlejatele või töötlejate organisatsioonidele ja viiakse ellu otseses koostöös nendega; c) turu-uuring värskete vaarikatoodete turu arenguvõimaluste kohta: - värskete toodete turu analüüs ja tootmispiirkondade võimalused, turulepääsu silmas pidades, suunata osa töötlevale tööstusele mõeldud toodangust ümber värskete toodete turule. Artikkel 8 1. Tootjaorganisatsioonid esitavad programmide projektid II lisas esitatud vormi kohaselt liikmesriigi määratud pädevale asutusele kinnitamiseks koos kõikide tõendavate dokumentidega. Programmi rakendamist ei tohi enne riigi pädeva ametiasutuse kinnitust alustada. 2. Pädev asutus teeb otsuse programmi projekti kohta viie kuu jooksul selle kättesaamisest alates. Lõike 3 punktis b nimetatud taotlused muudatuste tegemise kohta katkestavad kõnealuse ajavahemiku. Pädev asutus: - kasutab kõiki asjakohaseid vahendeid, k.a kohapealne kontroll, tootjaorganisatsiooni liikmetele töötlemiseks mõeldud vaarikate tootmise kohta programmi esitamise ajal antud andmete õigsuse kontrollimiseks, - kontrollib, kas esitatud programm on II lisas oleva vormi kohane ja vastab käesoleva jaotise eesmärkidele, - kontrollib programmi projekti majanduslikku terviklikkust ja tehnilist kvaliteeti, kalkulatsioonide paikapidavust, rahastamiskava ja rakendamise ajakava. Enne programmi projektide kättesaamisele järgneva kolmanda kuu lõppu saadab pädev asutus komisjonile need projektid, mida tema arvates võiks määruse (EMÜ) nr 1991/92 artikli 6 kohaselt kinnitada koos üldhinnanguga nende vastavuse kohta teise lõigu kolmandas taandes nimetatud kriteeriumidele. 40 päeva jooksul selle teate saamisest nõuab komisjon vajaduse korral pädevalt asutuselt programmi tagasilükkamist või muutmise. 3. Pädev asutus: a) kinnitab programmi, kui see vastab määruse (EMÜ) nr 1991/92 ja käesoleva jaotise nõuetele; b) nõuab projekti muutmist omal algatusel või komisjoni taotlusel. Programmi projekti ei tohi enne kinnitada, kui nõutud muudatused on tehtud; c) või lükkab programmi tagasi omal algatusel või komisjoni taotlusel. 4. a) Programmide kinnitamine, mis hõlmavad ühte või mitmesse tootmispiirkonda kuuluvatest liikmetest koosnevate tootjaorganisatsioonide poolt ühiselt esitatavaid ja võetavaid meetmeid, oleneb vajaduse korral teiste asjaomaste tootjaorganisatsioonide poolt programmide ühistele osadele antud kinnitusest. b) Tootmispiirkond hõlmab liikmesriigi kogu territooriumi. c) Riikidevaheliste ühismeetmete korral teevad asjaomase liikmesriigi pädevad asutused kavade kinnitamisel tihedat koostööd. 5. Iga programmi rakendamise ajal kontrollib pädev asutus perioodiliselt asjaomaste tootjaorganisatsioonide poolt saadetavate aruannete ja kohapealse kontrolli alusel kinnitatud kavade rakendamist, tehtud tööde tehnilistele ja finantsnõuetele vastavust ning esitatud tõendavate dokumentide õigsust. Iga programmi kontrollitakse selle rakendamise ajal vähemalt kaks korda kohapeal. Artikkel 9 Iga aasta 31. jaanuariks saadab pädev asutus komisjonile aruande kinnitatud programmide rakendamise seisu ja kontrolli tulemuste kohta ning esitab komisjonile kõik vajalikud andmed, kui rakendamise ajal tekib raskusi, mis võivad takistada tootjaorganisatsioonide võetud kohustuste täitmist. III JAOTIS Üld- ja rahandussätted Artikkel 10 1. Riigiasutused maksavad hiljemalt kahe kuu jooksul pärast programmi kinnitamist 70 % kindlasummalise toetuse esialgsest summast tunnustatud tootjaorganisatsioonidele, kes on esitanud liikmesriigi pädevate asutuste kinnitatud programmi töötlemiseks mõeldud vaarikate tootmise sektori konkurentsivõime parandamiseks. 2. Esialgne summa määratakse vajaduse korral kindlaks iga tootjaorganisatsiooni tunnustamistaotluses märgitud turustatud koguse põhjal. 3. Toetuse lõplik suurus määratakse kindlaks ning jääksumma makstakse välja hiljemalt üks kuu pärast seda, kui tootjaorganisatsioon on riigi pädevale asutusele teatanud tootjaorganisatsiooni tunnustamisele järgneva esimese turustusaasta jooksul turustatud koguse. Artikkel 11 1. Töötlemiseks mõeldud vaarikate tootmise sektori konkurentsivõime parandamise programmi jaoks ühenduse toetuse saamiseks esitavad tootjaorganisatsioonid riigi pädevale ametiasutusele abitaotluse iga turustusaasta lõpus. 2. Abitaotlused esitatakse III lisa kohaselt kahe kuu jooksul pärast turustusaasta lõppu ning neile lisatakse arved ja kõik muud tehtud töödega seotud dokumendid. 3. Mitme tootjaorganisatsiooni ühiselt rakendatavate meetmete kulud jagatakse kõnesolevate organisatsioonide vahel kõnealuse turustusaasta jooksul tekkinud kulude alusel. 4. Kui taotlused esitatakse pärast eespool nimetatud tähtaega, siis vähendatakse toetust 5 % võrra. Artikkel 12 Pärast toetusetaotluste ja nende tõendamiseks esitatud dokumentaalsete tõendite kontrollimist maksavad liikmesriikide pädevad asutused igal aastal kolme kuu jooksul alates toetusetaotluse esitamisest välja määruse (EMÜ) nr 1991/92 artikli 6 lõike 3 kohaselt määratud liikmesriigi ja ühenduse toetuse. Artikkel 13 Määruse (EMÜ) nr 1991/92 artikli 6 lõikes 3 nimetatud hektaritoetuse maksimumsumma konverteeritakse riigi omavääringusse põllumajandusliku ümberarvestuskursi alusel, mis kehtib asjaomase turustusaasta esimesel päeval. Artikkel 14 1. Alusetult makstud toetuse puhul nõuavad liikmesriigid makstud summad tagasi koos intressiga, mis arvutatakse alates toetuse maksmise kuupäevast kuni tagasimaksmise kuupäevani. Kohaldatakse intressimäära, mis kehtib siseriiklikus õiguses samasuguste sissenõudmistoimingute suhtes. Liikmesriigid nõuavad tagasi kõik toetused, mis on makstud määruse (EMÜ) nr 1991/92 alusel tootjaorganisatsioonidele, kes lõpetavad tegevuse enne kolmanda aasta lõppu alates käesoleva määruse I jaotises nimetatud eritunnustuse andmisest alates või kelle eritunnustus on artikli 4 kohaselt tühistatud. 2. Tagasinõutud toetus makstakse väljamakseasutusele või -talitustele, kes arvavad need maha Euroopa Põllumajanduse Arendus- ja Tagatisfondi tagatisrahastu rahastatavatest kuludest võrdeliselt ühenduse panusega. 3. Kui makstud summasid ei ole võimalik tagasi nõuda, kannab kulud komisjon võrdeliselt ühenduse toetusega. Artikkel 15 Liikmesriigid võtavad vajalikud meetmed sanktsioonide rakendamiseks kõigi määrusest (EMÜ) nr 1991/92 ja käesolevast määrusest tulenevate ülesannete ja lepingukohustuste oluliste rikkumiste suhtes. Artikkel 16 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuli 1992 Komisjoni nimel komisjoni liige Ray Mac Sharry [1] EÜT L 199, 18.7.1992, lk 1. [2] EÜT L 164, 24.6.1985, lk 1. [3] EÜT L 201, 31.7.1990, lk 9. [4] EÜT L 118, 20.5.1972, lk 1. [5] EÜT L 180, 1.7.1992, lk 23. -------------------------------------------------- I LISA +++++ TIFF +++++ +++++ TIFF +++++ +++++ TIFF +++++ -------------------------------------------------- II LISA Töötlemiseks mõeldud vaarikate tootmise sektori konkurentsivõime parandamise programmi kirjeldus A. Asjaomase geograafilise piirkonna määratlus 1. Üksikmeetmed 2. Ühismeetmed B. Järgmiste valdkondade lähteolukorra kirjeldus: 1. Tootmine: - talumajapidamiste arv, viljeldav maa-ala, hektarisaak, koristatud saagi kogus ja selle osa kodumaisest toodangust, - istandike seisukord (vanus, tihedus, suurus, muud viljapuud jne), - talumajapidamiste tehniline infrastruktuur. 2. Tehniline abi 3. Turustamine: Olemasolevate rajatiste, seadmete ja võimsuse lühikirjeldus. 4. Tootmise tavapärast kulgu takistavad probleemid. C. Tootmispotentsiaal: eesmärgid ja turustusvõimalused D. Programmi eesmärgid. 1. Programmis seatud eesmärkide kirjeldus. 2. Iga meetme eesmärgi kirjeldus. 2.1 Üksikmeetmed 2.1.1 saagikoristuse mehhaniseerimine 2.1.2 istandike ümberkorraldamine ja muutmine: taasistutamine 2.1.3 tehniline abi 2.2 Ühismeetmed 2.2.1 Struktuuris esinevate puuduste ületamiseks võetavate meetmete teaduslik ettevalmistamine ja levitamine - geneetiline parandamine - uute sortide kasutuselevõtt - sertifitseeritud materjali soetamine - haiguste tõrje - toodete kvaliteedi säilitamine pärast saagikoristust - toodete kvaliteedi kohandamine töötleva tööstuse vajadustele. 2.2.2 Uute toodete ja/või uute turustusvõimaluste arendamine: - uute toodete arendamine ja - olemasolevate toodete turustamise parandamine. 2.2.3 Värske toodangu turu arenguvõimaluste turu-uuring. E. Ühismeetmed. Esitatakse järgmised andmed: 1. programmi ühismeetmetes osalevad tootjaorganisatsioonid; 2. meetmete teaduslikus uurimises ja levitamises osalevad asutused ja/või organisatsioonid; 3. uute toodete ja/või turustusvõimaluste arendamises osalevad töötlejad ja/või töötlejate ühendused. F. Vajalikud investeeringud: 1. Programmi täismaksumus meetmete kaupa; 2. Eeldatav maksumus rakendusaastate kaupa. G. Kavandatav rakendamise aeg ja aastakava kuni kaheksa aasta pikkuse ajavahemiku kohta. -------------------------------------------------- III LISA +++++ TIFF +++++ +++++ TIFF +++++ --------------------------------------------------